Адзін з крытэрыяў паспяховасці работы сістэмы адукацыі – дасягненні вучняў і выпускнікоў. У гэтым плане валожынскім педагогам ёсць чым ганарыцца. Колькасць юнакоў і дзяўчат, якія завяршылі абучэнне на трэцяй ступені, уражвае. 24 выпускнікі ўзнагароджаны залатымі і сярэбранымі медалямі. 18 выпускнікоў з 4 устаноў адукацыі набралі на ЦТ больш за 90 балаў, а чатыры чалавекі маюць такія паказчыкі адразу па трох прадметах. Павялічыўся і працэнт выпускнікоў 9 класаў, якія здалі экзамены на дастатковым і высокім узроўні.